# data[].attributes.body
La proposta d'un hipotètic projecte dintre del programa Erasmus + estaria orientada a l'alumnat de segon cicle dels estudis de secundària. El tema giraria al voltant de la frase que va dir Mahatma Gandhi: "Be the Change you Want to See in the World".

En línies generals, es tractarien els següents temes:
- Reconeixement dels valors humans (generositat, empatia, compartir, etc.).
- Accions per tenir cura del nostre planeta.
- Proposta de món que volem aconseguir tenint presents els punts anteriors.

# data[].attributes.headline
A) Reflexió fòrum Bloc 1: Com pot ajudar eTwinning en un projecte Erasmus? 

# data[].attributes.subject
A) Reflexió fòrum Bloc 1: Com pot ajudar eTwinning en un projecte Erasmus? 

# data[].attributes.body
Tot i no haver fet servir eTwinning en cap projecte encara, per tota la informació que en tinc al respecte, considero que es tracta d'una plataforma segura on tenir totes les idees i activitats "endreçades", un espai on mostrar els passos a seguir, és a dir, la planificació; un lloc de col·laboració i cooperació on fer intercanvi d'experiències entre alumnes i professors i una gran font d'inspiració ja que permet visualitzar altres projectes i agafar-ne idees i conèixer i posar en pràctica eines digitals innovadores.

# data[].attributes.headline
B) Reflexió Bloc 1: context i necessitats del meu centre. 

# data[].attributes.subject
B) Reflexió Bloc 1: context i necessitats del meu centre. 

# data[].attributes.body
El centre on actualment treballo com a professora es diu Institut la Bastida i pertany a l'àrea metropolitana de Barcelona.  S'imparteixen les etapes d’Ensenyament Secundari Obligatori, Batxillerat i Cicles Formatius de Grau Mitjà i Superior.

L'Institut la Bastida està catalogat com a institució  de "màxima complexitat" ja que la immensa majoria d'alumnat prové d'un context socio-ecònomic mitjà-baix i hi ha un nivell elevat de nois i noies que han immigrat recentment a Catalunya (nouvinguts) i d'altres són de segona generació. Per tant, hi existeix una realitat multicultural i plurilingüe molt potent.

Històricament i ja des dels seus inicis a l'any 1981, La Bastida és un centre que ha estat estigmatitzat com a espai on el nivell d'estudis es considera inferior o de pitjor qualitat. Mica en mica aquesta visió està esvaint-se però encara hi ha molts prejudicis.

Un projecte que combinés la plataforma e-Twinning amb un programa Erasmus+ podria mostrar a tothom la gran riquesa i potencial que ofereix la multiculturalitat i diversitat del nostre centre i, el més important, podria "empoderar" els alumnes i ajudar-los en el seu desenvolupament personal i acadèmic.

A més, el Projecte Educatiu de Centre de l'Institut La Bastida aposta per una educació integral que afavoreixi valors com la tolerància, la solidaritat i el respecte a les diferències personals, socials i culturals. En conseqüècia, es podria plantejar un projecte e-Twinning/Erasmus basat en els valors humans i el respecte per les persones i el planeta terra en general.

# data[].attributes.body
a) Agrupar professors dintre del centre educatiu. A ser possible crear equips de treball interdisciplinars on docents de diferents matèries hi puguin participar.
b) Buscar socis.
c) "Brainstorming" o pluja d' idees i arribar a acords i consens amb els socis.
d) Dissenyar el projecte. Pactar "full de ruta", el guió o esquema.
e) Establir els grups d'alumnes internacionals.

# data[].attributes.body
Utilitzar la plataforma eTwinning per aprofitar totes les possibilitats que ofereix i poder treballar en línia tant els socis com els alumnes. Seria a més un banc de recursos molt valuós i un entorn segur on poder interactuar els uns amb els altres.
Exemples d'activitats i explotació dels recursos que ofereix la plataforma:
- Sobre el tema dels valors humans, els grups internacionals treballarien un projecte anomenat "Lights, Camera, Action...and Emotion!". Es faria el visionat de curtmetratges relacionats amb valors com ara l'empatia, la gratitud, la solidaritat, etc. Es crearien grups de treball i s'oferirien propostes d'activitats, com per exemple crear curtmetratges amb "Stop Motion", fomentant d'aqesta manera la creativitat i el pensament crític. Es tractaria, per exemple, de reflexionar sobre allò que tenim de comú com a éssers humans i que ens uneix a tots i el respecte envers els demés i el medi ambient i com podem contribuir a cuidar el nostre món. També apreciar la bellesa de tot allò relacionat amb la natura.
- L'altre bloc important del projecte versa sobre el món que volem crear, la "nova humanitat", la qual cosa entroncaria amb el lema del projecte "Be the Change you Want to See in the World".
- Els alumnes i professors podrien treballar de manera conjunta realitzant tasques cooperatives a través de recursos digitals diversos: presentacions, vídeo trucades, pòsters, creació de curtmetratges, etc.

# data[].attributes.body
Després de finalitzar el projecte:
- Autoevaluació i coevaluació (amb formularis i/o rúbriques).
- Difusió del projecte Erasmus + (i de totes les activitats dutes a terme) mitjançant el Twinspace, la pàgina web del centre, les xarxes socials (Twitter, Instagram), cartells informatius a diferents espais del centre i correus a tota la comunitat educativa.
- Propostes de continuïtat de cada al futur:  deixar recursos del projecte de l'eTwinning en mode públic, disponibles per a què altres persones s'hi puguin inspirar i beneficiar.